ALLE KARAKTERER OG HENDELSER I DENNE SERIEN ER FIKTIVE.
ENHVER LIKHET MED VIRKELIGE HENDELSER ELLER PERSONER, LEVENDE ELLER DØDE,
ER HELT TILFELDIG.
Hva gjør du her?
Kan jeg komme inn?
Vær så snill.
Arezoo...
Vent.
-Hvem er det? -Ingen.
Jeg går meg en tur, ok?
Skulle vi ikke spise?
Bare noen få minutter. Det er så fint ute.
Kom.
Hva gjør du her? Hvordan kom du deg til Iran?
Du trenger ikke bekymre deg for det.
Beklager, jeg kan ikke.
Du er jøde, en israeler.
Jeg har en familie, en datter.
Jeg beklager.
Arezoo, jeg ber deg.
Jeg har ingen steder å gå. Jeg blir bare én natt.
Datteren min vet ingenting.
Jeg kan ikke gjøre det mot dem.
Lyve for dem, sette livene deres i fare.
Vet du hva som skjer om du hjelper en israeler?
Jeg skal ikke si et ord.
Det hjelper ikke.
Jeg var i rommet da hun snakket med deg.
Hun tryglet om å få se deg, rett før hun...
Du skylder moren min det.
Hun respekterte ønsket ditt om å kutte kontakten, men...
...hun sluttet aldri å tenke på deg.
Hun var glad i deg til sin dødsdag.
Du må hjelpe meg.
For hennes skyld.
Dette kjedet var min søsters.
Du må gjemme det.
Vent her.
Hvor har du vært? Du sa noen minutter.
Beklager, det tok litt lenger tid.
Er alt i orden? Er noe galt?
Unnskyld, hvem er du?
Hei.
Du må være datteren til Arezoo.
Hyggelig å treffe deg.
Føl deg som hjemme.
-Hei. -Hei.
Dette er Zahra, en tidligere elev av meg.
Dette er min kjære mann, Dariush.
Og denne vakre jenta, studenten, er Razieh, datteren vår.
Hyggelig.
Zahra har problemer hjemme med ektemannen.
Hun spurte om hun kunne bli her i natt, til ting har roet seg.
Jeg lovet at vi ville ta imot henne med omtanke og kjærlighet.
Som om hun var familie.
Velkommen. Vårt hjem er ditt hjem.
Takk.
Hjemmet ditt er nydelig.
Mye vakrere enn jeg hadde forestilt meg.
Takk, det er pent av deg.
Her er de gamle klærne til Razieh, hvis du trenger noe.
Du kan legge dine i skittentøyskurven, så vasker jeg dem.
Tusen takk for alt sammen.
Du må vite at alt dette ikke var lett for meg heller.
Det rev meg i stykker.
Jeg var veldig glad i søsteren min.
Men jeg besluttet å bli her sammen med mannen og datteren min.
Jeg visste at det ville ha sin pris.
Jeg forstår.
Hør her.
Broren til Dariush ble drept i krigen.
Dariush har en høy stilling i rettssystemet.
Vi har dype røtter her.
Forstår du?
Hvordan går det med faren din?
Han har det bra. Bare bra.
Helsen hans? Jobben?
Han hadde det svært tungt etter at mamma døde.
Du vet hvor høyt han elsket henne.
Men han klarte å samle seg på et vis.
For min skyld.
Takk og lov. Det gleder meg å høre.
Måtte vi alltid bevare helsen, om Gud vil.
-God natt. -God natt.
Hei, Mordechai. Jeg er Noa, Tamars øverstkommanderende.
Ja, hei. Vær så god, stig på.
Jeg ringte tidligere. Jeg skal hente datamaskinen til Tamar.
-Jeg håper jeg ikke trenger meg på. -Nei da. Jeg skal hente datamaskinen.
"Ett øye ser mot Jerusalem, og det andre mot Isfahan."
Det glemmer jeg aldri.
Faren min, måtte han hvile i fred, sa det hele tiden.
Har du flere bilder?
Kanskje vi kan finne familien min.
Om jeg har bilder fra Iran? Selvsagt.
Kom.
Iranere er bra folk.
Vennlige.
Et fantastisk folk.
Det som har hendt oss, er en tragedie.
Vi skulle ha gjort motstand mot de muslimske fanatikerne den gangen,
da Khomeini var i fremmarsj.
Ingen trodde at det ville gå så langt.
Denne revolusjonen endret folk.
De var glade og vennlige. Nå lever de i frykt, i løgn.
Hvor lenge ble dere værende etterpå?
I femten år.
Ble noen av familiemedlemmene dine igjen?
Nei. Vi dro alle sammen.
Jeg og familien min, og Yasamin og broren hennes.
Hvem er denne pene jenta?
Det er Arezoo.
Min kones søster.
Og det er Dariush.
Han er muslim.
De gikk på skolen sammen. Ble forelsket.
De giftet seg, og hun konverterte til islam.
Så hun ble der?
De flyttet til Teheran.
Ingen kjente dem der. De byttet etternavn.
Han har skapt seg en karriere.
I rettssystemet.
Han er en viktig person.
Dariush og Arezoo.
Så romantisk.
Dariush og Arezoo fra Teheran.
Dariush har en høy stilling i rettssystemet.
Etternavn?
Jeg vet ikke. De byttet navn.
En ved navn Dariush som jobber i rettssystemet...
...i en by med ti millioner innbyggere.
Det vil ta tid.
Kona hans heter Arezoo. De er i femtiåra.
Opprinnelig fra Isfahan.
Du har noe å gå på.
Greit. Jeg holder deg underrettet.
VELKOMMEN TIL SICK-BOYS STED
SOV DU?
FAKTISK IKKE. ER HJEMME, VENTER PÅ AT LYSET SKAL GÅ...
DET OPPSTO ET PROBLEM...
JEG LOVER AT DU SKAL FÅ DET JEG SA.
NÅR SKAL VI MØTES?
JEG VET IKKE OM DET ER SÅ LURT.
IKKE VÆR REDD, JEG BITER IKKE.
HVA OM JEG GJØR DET?
JEG TAR SJANSEN.
Det var kjapt.
Ja.
Foretrekker du engelsk?
Ja. Engelsk er bedre.
Jeg ble født her, men vokste opp i Qatar, og kom tilbake hit for to år siden.
Ja ha. Du kom tilbake hit?
-Hvorfor? -Det er en innviklet historie.
Får jeg høre den når vi møtes?
Ja.
Så, hva med i morgen?
La meg sjekke kalenderen, ok?
Nei, i morgen er jeg opptatt.
Jeg tuller.
Tror du jeg ville gått glipp av å møte den gåtefulle Shakira?
Hva med klokka ett?
Ja, fint.
Flott.
Jeg sender deg stedet.
Ses snart.
Sick-boy.
Jeg har et spørsmål.
Jeg trenger din hjelp.
Med hva?
Jeg trenger et pass.
Bare si om du kan skaffe et eller ikke. Jeg stoler på at du er diskret.
La oss gjøre en avtale, Shakira.
Hvis du hjelper meg med noe i morgen, skaffer jeg deg et pass.
Hva trenger du?
I morgen, klokka ett.
God natt, Shakira.
LALEH-PARKEN TEHERAN MEDISINSKE FAKULTET
Kommer du fra politiet?
Unnskyld?
Jeg ser du leter etter bevis. Er du politimann?
-Hva mener du? -Jeg heter Salome, fra tvers over gangen.
-Jeg håper jeg ikke forstyrrer deg. -Nei da. Kom inn.
Hvem skulle trodd at Gheysar ville gjøre noe slikt.
Stakkars Zhila.
-Kjente du dem godt? -Så godt som man kunne.
Gheysar var svært gudfryktig, en stille type.
Zhila er en vennlig sjel. Hun smiler alltid, hun er hyggelig.
Har Zhila noen venner? Noen som kommer hit ofte?
-Nei. -Nei.
Ingen venner eller familie. Familien hennes bor i Qatar.
Unnskyld, hvor bor du igjen?
Tvers over gangen.
Leiligheten som Zhila hoppet fra?
Det stemmer.
Hvordan kunne det skje?
-Gikk hun bare inn og hoppet? -Ja.
Tenkte du ikke at hun forsøkte å ta livet sitt?
Hvorfor prøvde du ikke å stoppe henne?
Alt skjedde så fort. Jeg hadde ikke sjanse til å gjøre noe.
Jeg var allerede i sjokk over Gheysars død.
Unnskyld meg.
Hallo.
Greit, jeg kommer. Jeg skal bare avslutte her.
Unnskyld meg, frue. Jeg må gå.
Selvsagt.
Kan jeg spørre om noe?
-Ja visst. -Vi har allerede snakket med politiet,
og nå er du her...
Hvis noe skulle skje, hvem skal vi kontakte?
Ring meg direkte. Her er kortet mitt.
-Ring meg. -Takk.
Takk, frue.
-Hacket du PC-en hennes? -Ja. Jeg har jobbet med den i hele natt.
Du er best, Omri. Hva er dette nettstedet?
Tamar har brukt det flere ganger de siste månedene.
Det tilbyr hackertjenester i Iran.
De bruker chat-programvaren vår.
Her, samtaler med en av hackerne.
Shakira er Tamar?
Shakira...
Når chattet de?
Halv ti i går kveld.
De skal treffes ved universitetet. Iran er halvannen time foran oss,
så vi har to timer og et kvarter.
Skjerp deg, jeg vil vise ham det.
Her kommer han.
-Hvordan går det, Ali? -Hei.
God morgen.
Fant du noe i leiligheten?
Ingenting. Den var helt blåst.
Altfor blåst.
Fant du noe?
-Om jeg må få lov. -Kom.
Måtte Gud gi oss hell.
Vent litt.
Ok.
Dette er opptak fra gatene ved inngangen til energiverket.
Følg med på denne bilen.
Se hvor han går.
Dette er et annet kamera.
Dette er smuget der de fant liket
rundt tidspunktet for drapet.
Her går han tilbake til bilen og venter.
Her kjører han...
Og nå, se på dette.
Fra et kamera flere kvartaler unna hjemmet til Zhila og Gheysar Ghorbanifar,
omtrent førti minutter senere.
Vent litt.
Nummerskiltet er uleselig i begge videoene.
Hva tror du?
Spill den av igjen.
-Stopp. -Stopper.
Spill av den andre videoen.
Det er den samme bilen. Ser du logoen på siden?
En svart fugl av noe slag.
Jeg har sett den logoen før...
Det er en rovfugl av noe slag.
En gribb eller en ørn.
Det er logoen til et reisebyrå.
Søk på reisebyrålogoer i Teheran.
"Tabrizi Tours."
Et reisebyrå.
Masoud Tabrizi, eieren.
Jeg skal vedde på at sionistene rekrutterte ham.
Ikke vær for sikker.
Han har mye å tape.
Sett to overvåkingsteam på ham.
Men hold god avstand.
Ok.
Bra jobbet.
Avreise den femtende, tre millioner tomaner.
Hei.
-Et øyeblikk. -Er herr Tabrizi her?
Han er inne, bare gå inn. Han venter deg.
Takk.
Ettermiddag...
Unnskyld?
Amir Pourmand.
Han sa jeg skulle kontakte ham direkte.
Hva mer?
Ingenting. Leiligheten var tom, mørk.
Greit. Prøv å ligge lavt nå.
Noe nytt om Arezoo og Dariush? Fant dere dem?
Nei, men vi nærmer oss. Jeg har et svar senere i dag.
Takk.
Fru Soltani.
-Ha en trivelig reise. -Takk.
Vær så god, frue.
Takk, herr Tabrizi.
-Bare hyggelig. -Ha det.
-Ha en trivelig reise. -Takk.
"AMIR POURMAND"
Fant du huset?
Ikke ennå.
Vi er ikke de eneste som leter etter prinsessen.
Det er et av aliasene til Faraz Kamali.
Jeg sender deg et bilde.
Han var i leiligheten til Gheysar i dag.
Stilte naboene spørsmål.
Jeg så ham i går kveld også, på jakt etter prinsessen.
Ok.
Vi skal undersøke saken.
Men hør, jeg sender deg koordinater til et sted nær universitetet.
Prinsessen vil være der klokka ett.
Du har autorisasjon til å gjøre alt som må til for å få henne til et dekkhus.
Oppfattet.
Ha det.
Hei.
God morgen.
Er det klærne mine?
Moren din lot meg bruke dem. Takk.
Hun kunne spurt meg først.
"JEG ELSKER HIJABEN MIN"
Hva er dette? Skal det være en demonstrasjon?
Ja. I dag.
Mot usømmelig påkledning på universitetet.
Mot alle anarkistene.
Vil du være med? Jeg er medlem i Basij-bevegelsen.
Vi trenger alle vi kan få med.
Vi kan ikke gi de geskjeftige skurkene noe pusterom.
Jeg takler ikke demonstrasjoner. For mange mennesker.
-God morgen. -God morgen.
Kan du hjelpe meg på kjøkkenet?
Ja visst.
Trenger du meg også?
Nei, det går bra. Jeg roper når det er klart.
Lykke til med demonstrasjonen.
Beklager det med Razieh.
Jeg skjønner ikke hvordan hun ble involvert i denne galskapen
med de muslimske studentene.
Det går over.
Hun er bare i den alderen.
La meg hjelpe deg.
Nei, jeg trenger ikke hjelp.
Vær så snill.
Ikke la meg føle meg som en gjest.
Greit, jeg skal vise deg.
Jeg kan gjøre det.
Sett i gang.
Jøss. Flott. Bra jobbet.
Så...
...du drar i dag, ikke sant?
Ja.
Som jeg lovet.
Jeg går ut snart, og kommer tilbake i kveldingen for å hente tingene mine.
Hør her...
...hvis du vil bli en natt til...
Tusen takk, tante.
Jeg finner på noe.
Hei, hvordan går det?
-Står til? -Hei.
-Når kommer de andre? -Jeg vet ikke. De er sene.
Bra stil!
Sick-boy?
Shakira.
Ja. Zahra.
Hyggelig å treffe deg i egen person.
Like så.
Jeg er glad du kom i dag. Jeg tror det blir nokså vilt.
Så hva skjer? Har vi en avtale?
Ja.
Du gjør noe for meg, jeg gjør noe for deg.
Kom.
Dette er myndighetenes kontrollsystem for alle kameraer i området.
Jeg må ta kontrollen og slå det av,
ellers blir halvparten av disse folka arrestert.
Dette er muren jeg ikke klarer å komme forbi, så...
-...vær så god. -Ok, la meg se.
Tett trafikk lenger framme.
Når er vi der?
Om ti minutter, men beregnet ankomsttid øker stadig.
Tett trafikk lenger framme.
Pokkers dings.
Hallo.
Vi står fast i trafikken.
Målet er på vei mot studentdemonstrasjonen.
Ikke mist ham.
Han skal kanskje møte agenten.
Ikke vær redd. Vi følger ham tett.
Bra jobbet.
Jeg er på ham, sjef.
Takk.
Pokker!
Hei. Det funker.
Jeg fant en vei inn i trafikklyssystemet.
Jeg slår av dem også.
Bonus. Bare for deg.
Hallo.
Overvåkingskameraene rundt universitetet virker ikke.
Sjekk det øyeblikkelig.
Jøss.
Shahin! Karim!
Alt klart.
-Alt klart? -Alt klart.
Du er best.
Kom igjen, folkens. Jeg trenger dere.
-Parviz ble arrestert for en uke siden. -Hør, hør.
Og Pegah ble dømt til seks år.
Seks år!
Dette regimet rævkjører dette landet.
Nå er det nok!
Vi har ikke penger, ikke jobb.
Så mange problemer, og de vil ha folk på universitetsområdet
til å sjekke om vi kler oss anstendig.
Verden er vår. Nok er nok!
Nok!
Dette er en kjærlighetens verden, frihetens verden!
Frihet! Kjærlighet! Frihet og kjærlighet!
-Elsker deg, Karim. -La oss vise dem hva vi kan gjøre.
Hånd i hånd. Grupper lenket sammen.
Vi står sammen mot undertrykkelse,
mot løgner, mot fornedrelse,
diskriminering, mot alt sammen.
Ja!
Vi skal vise dem!
Tankefrihet er vår grunnleggende rett...
Hei!
-Jeg blir her. -Hva?
Ikke vær redd, kom.
Nei. Vi kan bli arrestert.
Vil du virkelig dra hjem? Ser du ikke hvor stort dette er?
Hvor ses vi etterpå?
Nei.
Kom, ikke vær redd. Jeg er her.
Tankefrihet er vår grunnleggende rett...
Bli her, og sørg for at jeg kan nå deg på telefonen.
Brødre og søstre.
Vi lar ikke anarkister, de vantro,
forrædere og nyrike fylliker
komme inn på universitetet vårt.
De som vil gjøre universitetet om til et toalett for kapitalister.
De som tjener den store satan og den lille satan,
Amerika og sionistene.
Ut med Basij!
Vi skal stå opp mot dem, og ikke la dem besudle Teherans rene gater.
Vi vil ikke la kvinner gå rundt på universitetet uten hijab.
Ut med Basij!
Vi lar ikke forrædere stjele revolusjonen vår.
-Allahu Akbar! -Ut med Basij!
Allahu Akbar!
Kvinner ble skapt av Gud, men ikke for å bli gjemt bort.
Vi er her ikke bare på grunn av hijaber.
Det fins større problemer her.
Arbeidsløshet, forsinkede lønninger til arbeidere,
studenter som blir fengslet.
Hvis Khamenei beordrer meg til jihad mot fienden, vil de bli knust!
Allahu Akbar!
Reformister, konservative, det er over!
Khamenei er vår leder, han er Profetens etterfølger.
Hvor er oljepengene dere lovet oss?
Gratis vann og strøm? Hvor er oljepengene dere lovet oss?
Anarkist-forrædere, kryp tilbake til hullene deres!
En student vil heller dø enn å godta fornedrelse.
En student vil heller dø enn å godta fornedrelse!
Forræder, kom deg ned!
Forrædere! Vantro!
Å, unnskyld. Gikk det bra?
-Unnskyld! -Slipp meg, for pokker!
For faen! Er du blind?
Beklager.
Din tid kommer.
Mamma.
Mamma!
Hva er det?
Send den hykleren på dør! I dag! Hører du meg?
-Hva er galt? -Ikke mas!
Jeg snakker til deg!
Hun var på demonstrasjonen. På oppviglernes side!
Hun er en forræder!
Pass munnen din!
Hva foregår her?
Pappa.
Få se.
Hun så Zahra ved opptøyene på universitetet.
Hva gjorde hun der?
-Jeg vet ikke. -Det vet du godt!
Hun er en dissident, og du visste det!
Få se.
Du er gal! Du har gått fra forstanden!
Hva tenkte du på? Hun er israeler!
Har du ikke hørt om Mossad?
Hun ville aldri sette oss i fare, det vet jeg.
Hun setter oss i fare ved å gjemme seg her!
Aner du hvilke problemer jeg ville fått på jobben om noen visste at hun var her?
Hun var viktigere for deg enn familien vår.
Sånn er det.
Du sverget på at du skulle bryte kontakten med dem for alltid.
-Og det gjorde jeg. -Så hvordan fant hun oss?
Jeg vet virkelig ikke.
Hun blir her ikke ett minutt lenger!
Ikke ett minutt!
Jeg slo ham, og han falt.
Så dere den feite Basij-fyren vi slo med stokken?
Det var fett.
-Jeg sa: "Hold deg nede, din Basij-dritt." -Jeg slo ham litt til.
Han hadde ikke nubbetjangs.
"Brødre og søstre...
...vi lar ikke Teherans rene gater bli besudlet."
Kom igjen!
Gå ovenpå, be dem skru ned musikken.
Takk.
Hva er dette for sted?
Det begynte som et kunstnerkollektiv, men nå bor alle her.
Men de er fine. Vi har fester, konserter.
Rommet mitt er der borte.
Kom.
For helsen!
-Det går bra. -Kom an...
I mine øyne er du dagens stjerne.
Den greia med kameraene, det var sinnssykt.
-Skål. -For helsen.
Håper den ikke er denaturert og gjør oss blinde.
Milad, bror!
Vi danser.
-Nei. -Kom igjen.
-Nei, nei... -Kom igjen.
Jeg må stikke.
Hvor skal du?
Vi ses i morgen.
I morgen?
Hvorfor?
Det er din tur til å trå til.
Er det?
Du lovet meg et pass.
Skjønner.
Avtale.
Er det sånn hun ligger lavt? En studentdemonstrasjon foran politiet?
Han sto én meter unna henne! Én meter!
-Tabrizi. -Jeg er drittlei av henne!
Hun er uansvarlig!
Først stikker hun av fra meg,
og så dukker hun opp på det verst tenkelige stedet!
Det verste stedet!
Hva hadde skjedd med henne hvis jeg ikke var der?
Gorev, si meg, hva var hun ute etter?
Det spiller ingen rolle nå.
Masoud, jeg har et viktig spørsmål.
Kan mennene til Faraz ha vært der på grunn av deg?
At de fulgte etter deg?
Hva får deg til å tro det?
Du var på begge steder, energiverket og leiligheten.
Jeg vet ikke. Det er...
Det er mulig.
Hva med tanten? Har du adressen?
Ja.
Vi har funnet dem. Vi har en adresse.
Da må du og folkene dine få henne ut derfra i kveld!
Men ta hensyn til at de kanskje følger etter deg.
-Det gjør jeg alltid. -Jeg stoler på deg.
Kom inn.
Hva tenkte du på? Hva om du hadde blitt arrestert?
Hvor ville du vært da?
Hva ville skjedd med familien min?
Glem meg. Jeg ville aldri satt familien din i fare.
Familien min er allerede i fare.
Jeg skal gå nå.
Jeg er lei for det.
Jeg er veldig lei for det.
Jeg skulle aldri kommet hit.
Det var fint at du kom.
Det sto skrevet i himmelen.
Søsteren min sendte deg til meg.
Og jeg er sikker på at hun så det store offeret du gjorde for meg.
Angrer du noen gang på at du ikke dro til Israel med henne og familien?
Faren min, bestefaren din...
...det var noe han alltid pleide å si.
"Ett øye ser mot Jerusalem, og det andre mot Isfahan."
Jeg valgte å lukke ett av dem.
Gå ned her.
Måtte Gud beskytte deg.
Masoud Tabrizi, kom ut med hendene over hodet!
Eller må jeg dra deg ut?
Hendene på bilen.
Du også, ut!
Hvem er hun?
En kunde.
Jeg skulle gi henne flybilletter og en hotellreservasjon.
Har du ikke folk til å gjøre sånt?
Jeg liker å ha et personlig forhold til kundene mine.
Arrester ham.
Hendene dine.
Fort.
Ja...
Hei, frue. Du bestilte drosje?
Drosje? Det må være en misforståelse.
Er ikke dette hos Nekoomard?
Jo.
Jeg fikk en bestilling i ditt navn.
Kanskje du har en gjest?
Hun har gått.
Hun gikk nettopp.
Ok, takk. Ha en god kveld, frue.
Tekst: Sissel Drag